Ο Ιησούς από τη Ναζαρέτ (μίνι σειρά)

μικρογραφία|Πλάνο της πόλης Αΐτ-Μπεν-Χαντού στο Μαρόκο, όπου γυρίστηκαν οι σκηνές της Βηθλεέμ.
μικρογραφία|Το κάστρο της πόλης Σους στην Τυνησία, όπου γυρίστηκαν σκηνές της Ιερουσαλήμ και της Σταύρωσης.
μικρογραφία|Το κάστρο τύπου Κάσμπα στην πόλη Ουαρζαζάτ στο Μαρόκο, το οποίο χρησιμοποιήθηκε ως ανάκτορο του Ηρώδη.
Ο Ιησούς από τη Ναζαρέτ (αγγλικά: Jesus of Nazareth) είναι τηλεοπτική μίνι σειρά βρετανικής και ιταλικής παραγωγής συνολικής διάρκειας 371 λεπτών. Θεωρείται ως η μεγαλύτερη θρησκευτική παραγωγή στην ιστορία της μικρής και της μεγάλης οθόνης, που αναφέρεται στη Γέννηση, τη Ζωή, τα Πάθη και την Ανάσταση του Ιησού Χριστού. Ο Ιταλός σκηνοθέτης Φράνκο Τζεφιρέλι απέδωσε με ευλάβεια τα Πάθη του Ιησού, αναπαριστώντας τα γεγονότα με πίστη στις Γραφές και απόλυτο σεβασμό στην ιερότητα του θέματος. Τα γυρίσματα κράτησαν σχεδόν έναν χρόνο, έγιναν σε αυθεντικούς χώρους και ο Τζεφιρέλι εξασφάλισε ένα επιτελείο διάσημων ηθοποιών και κομπάρσων.

 Διανομή 
 Πρωταγωνιστές 
 Ρόμπερτ Πάουελ - Ιησούς Χριστός
 Ολίβια Χάσεϊ - Παναγία
 Αν Μπάνκροφτ - Μαρία Μαγδαληνή
 Έρνεστ Μποργκνάιν - Εκατόνταρχος Κορνήλιος
 Κλάουντια Καρντινάλε - Μοιχαλίδα
 Βαλεντίνα Κορτέζε - Ηρωδιάς
 Τζέιμς Φαρεντίνο - Απόστολος Πέτρος
 Τζέιμς Ερλ Τζόουνς - Βαλτάσαρ
 Στέισι Κιτς - Βαραββάς
 Τόνι Λο Μπιάνκο - Κουιντίλιος
 Τζέιμς Μέισον - Ιωσήφ ο από Αριμαθαίας
 Ίαν Μακ Σέιν - Ιούδας ο Ισκαριώτης
 Λόρενς Ολίβιε - Νικόδημος
 Ντόναλντ Πλέζανς - Μελχιόρ
 Κρίστοφερ Πλάμερ - Ηρώδης Αντίπας
 Άντονι Κουίν - Καϊάφας
 Φερνάντο Ρέι - Κασπάρ
 Ραλφ Ρίτσαρντσον - Συμεών
 Ροντ Στάιγκερ - Πόντιος Πιλάτος
 Πίτερ Ουστίνοφ - Ηρώδης ο Μέγας
 Μάικλ Γιορκ - Ιωάννης ο Βαπτιστής
 Σίριλ Κιούζακ - Ραββίνος Γιεχούντα
 Ίαν Χολμ - Ζεράχ
 Γιώργος Βογιατζής - Άγιος Ιωσήφ ο Μνήστωρ

 Συμμετοχές 
 Ίαν Μπάνεν - Άμος
 Μαρίνα Μπέρτι - Αγία Ελισάβετ
 Ρετζίνα Μπιάνκι - Αγία Άννα
 Μαρία Κάρτα - Μάρθα
 Μάρεϊ Σάλεμ - Σίμων ο Κανανίτης
 Τόνι Βόγκελ - Απόστολος Ανδρέας
 Στιβ Γκάρντνερ - Απόστολος Φίλιππος
 Ρενάτο Μονταλμπάνο - Ιάειρος
 Τζον Ντούτιν - Ιωάννης ο Ευαγγελιστής
 Τζόναθαν Μάλερ - Απόστολος Ιάκωβος
 Μπρους Λίντινγκτον - Απόστολος Θωμάς
 Κιθ Ουάσινγκτον - Απόστολος Ματθαίος
 Μίμο Κράο - Απόστολος Θαδδαίος
 Τζον Ίστχαμ - Απόστολος Βαρθολομαίος
 Σέρτζιο Νικολάι - Ιάκωβος ο Μικρός
 Ντόναλντ Σάμπτερ - Αμετανόητος ληστής
 Πίνο Κολίτσι - Ευγνώμων ληστής

 Παραγωγή 
Τα γυρίσματα της σειράς ξεκίνησαν τον Σεπτέμβριο του 1975 και ολοκληρώθηκαν τον Μάιο του 1976 και έγιναν στο Μαρόκο και την Τυνησία. Οι σκηνές των συναγωγών τραβήχτηκαν στο νησί Djerba, ενώ οι σκηνές της Ιερουσαλήμ τραβήχτηκαν στην  πόλη της Τυνησίας Μοναστήρι (το όνομα της πόλης παραμένει Ελληνικό μέχρι και σήμερα). Λόγω των κάκιστων Αγγλικών κάποιων κομπάρσων που επιλέχθηκαν από τον ντόπιο πληθυσμό, όλες οι ομιλίες τους ηχογραφήθηκαν ξανά σε στούντιο. Η σειρά προβλήθηκε για πρώτη φορά από το ιταλικό κανάλι RAI 1 στις 27 Μαρτίου 1977. Ο προϋπολογισμός της ήταν 180.000.000 δολάρια και η κινηματογράφησή της έγινε από την RAI Radiotelevisione Italiana.
 Τοποθεσίες γυρισμάτων 
 Αΐτ-Μπεν-Χαντού, Μαρόκο
 Ουαρζαζάτ, Μαρόκο
 Σους - Μεδίνα, Τυνησία
 Μοναστίρ, Τυνησία

 Βραβεύσεις 
Το έργο του Τζεφφιρέλλι ήταν υποψήφιο σε πέντε κατηγορίες στα σημαντικά βρετανικά βραβεία BAFTA-Award, δίχως όμως να καταφέρει να κερδίσει ένα. Επίσης ήταν υποψήφιο σε τρεις κατηγορίες στα αμερικανικά Emmy. Βραβεύτηκε σε τρεις τεχνικές κατηγορίες από το Εθνικό Ιταλικό Συνδικάτο Κινηματογραφικών Δημοσιογράφων (Sindacato Nazionale Giornalisti Cinematografici Italiani) με το βραβείο Nastro d’Argento.

 BAFTA-Award 1978 
 υποψηφιότητα στις κατηγορίες
 Καλύτερος ηθοποιός (Robert Powell)
 Καλύτερο σενάριο
 Καλύτερη φωτογραφία
 Καλύτερο μοντάζ
 Καλύτερος ήχος

 Emmy 1978 
 υποψηφιότητα στις κατηγορίες
 Καλύτερο δράμα
 Καλύτερος Β’ ρόλος σε δράμα (James Farentino)

 Άλλα 
Sindacato Nazionale Giornalisti Cinematografici Italiani 1978
 Καλύτερη κινηματογράφηση 
 Καλύτερη φωτογράφηση
 Καλύτερα κοστούμια

 Εξωτερικοί σύνδεσμοι 
 Ο Ιησούς από τη Ναζαρέτ στο IMDb

Κατηγορία:Βρετανικές τηλεοπτικές σειρές
Κατηγορία:Μίνι τηλεοπτικές σειρές
Κατηγορία:Τηλεταινίες
Κατηγορία:Ταινίες γυρισμένες στο Μαρόκο
Κατηγορία:Ταινίες γυρισμένες στην Τυνησία
Κατηγορία:Ιησούς Χριστός στην τέχνη